**Буллингтің алдын алу кезіндегі ата-аналардың рөлі**

Қазіргі қоғамымызда неше түрлі жағдайлар орын алуда.Оны естіп те, көріп те біліп жатырмыз.Бұл жағдайлардан қоғам өзгерген бе, әлде адам өзгерген бе деген сұрақ туындайды.Қоғамымызда бір-біріне қысым көрсетеді,зорлық-зомбылық,күш көрсету сияқты жаңалықтырды жиі естіп жатамыз.Сондай күш көрсетудің бірі- буллинг.Буллингдегеніміз-біреуге физикалық немесе психоэмоционалды тұрғыдан зиян келтіру.Буллинг ұғымы жасөспірімдер арасында өрбіп тұр.Оған себеп үлкенді үлкен деп, кішіні кіші деп сыйламауының, ата-анасының қадағаламауының нәтижесі.Буллингтің әсерінен бала өзін төмен санайды,сенімділігі жоғалады, өмірге құштарлығы төмендейді.Осы буллингті болдырмауға әсер ететін тараптар:мектеп, қоғам, ата-ана.Буллингті болдырмауда ата-ана тарапынан мынадай қолдау көрсету керек:

-Отбасында баланың көңіл-күйін қадағалаңыз;

-балаңызбен ашық сөйлесіңіз,балаңыздың сізге деген сенімділігін арттырыңыз;

-өз ойын еркін жеткізуге мүмкіндік беріңіз;

-балаңызды жиі мақтап, мадақтап тұрыңыз;

-балаңыз буллинг жасаған болса,оны ақтап қорғамаңыз;

-балаңыз буллингке ұшыраған болса, оған ұрысып одан сайын қысым көрсетпеңіз;

-балаңыз буллингке ұшыраған болса,одан не қалайтынын сұрап,көңілін аударуға тырысыңыз.Жалғыз емес екенін ұғындырыңыз.

Қорытындылай келе, баланың жақсы да, жаман болуы сіздердің қолдарыңызда екенін ұмытпайық!

Кенесова Сулушаш Акынкерейқызы